1Η ΔΙΑΚΡΑΤΙΚΗ ΣΥΝΑΝΤΗΣΗ TIEREF

8 & 9 Μαρτίου στην Κωνσταντινούπολη

Η Περιφερειακή Διεύθυνση Εκπαίδευσης Θεσσαλίας σε συνεργασία με τις ΔΔΕ Τρικάλων και Καρδίτσας συμμετέχει στο Ευρωπαϊκό πρόγραμμα **Erasmus+ KA3** με τίτλο: **TIEREF “Towards Inclusive Education For Refugee Children”**. Το πρόγραμμα αποβλέπει με τη χρήση μιας σειράς καινοτόμων μέσων στην ενίσχυση των σχολείων σε όλες τις χώρες- εταίρους και της εκπαίδευσης παιδιών μεταναστών (που προέρχονται από προσφυγικό περιβάλλον), καθώς έχει παρατηρηθεί ότι σε όλη την Ευρώπη, τα παιδιά μεταναστών (και ιδίως εκείνα με προσφυγικό ιστορικό) τείνουν να έχουν, κατά μέσο όρο, χαμηλότερη επίδοση στο σχολείο και είναι πιθανότερο να το εγκαταλείψουν νωρίτερα απ’ ότι τα παιδιά που δεν είναι αλλοεθνή. Τα ζητήματα είναι ακόμη πιο έντονα όταν αναφερόμαστε σε παιδιά προσφύγων, τα οποία αντιμετωπίζουν μεγάλες πολιτισμικές δυσκολίες και ψυχολογικά προβλήματα που πρέπει να ξεπεραστούν. Το έργο υποστηρίζεται από εταίρους που είναι ειδικοί (3 εθνικές αρχές, 4 εκπαιδευτικά ιδρύματα, 1 συνεργάτη τεχνικής υποστήριξης) και προέρχονται από 6 χώρες και στα πλαίσια πραγματοποίησής του διεξήχθη η πρώτη διακρατική συνάντηση με τη συμμετοχή τους στην Κωνσταντινούπολη το διήμερο 8 και 9 Μαρτίου 2018.

**Συμμετέχοντες:**

|  |  |
| --- | --- |
| **P1** | **Istanbul Milli Egitim Mudurlugu, Turkey (Project Coordinator)** |
| **P2** | **Ogretmen Akademisi Vakfi, Turkey** |
| **P3** | **Center for information and vocational guidance “ZGURA-M”, Bulgaria** |
| **P4** | **STEFICON AE, Greece** |
| **P5** | **Baltic Countries International Education Fundation Academy, Latvia** |
| **P6** | **Istituto Comprensivo "Japigia1- Verga“, Italy** |
| **P7** | **Regional Directorate For Primary &** **Secondary Education Of Thessaly**, **Greece** |
| **P8** | **Inspectoratul Scolar Judetean Dolj, Romania** |
| **AIP** | **External evaluator** |

Πρακτικά συνεδρίασης

**8 Μαρτίου 2018 – 1η ημέρα συνάντησης**

Αρχικά, όλοι οι συμμετέχοντες παρουσίασαν εν συντομία τον οργανισμό τους στα πλαίσια της γνωριμίας μεταξύ των εταίρων. Εν συνεχεία αναλύθηκε κάθε δράση του προγράμματος ξεχωριστά.

**Διαχείριση - WP1**

Παρουσιάστηκαν οι κύριες δραστηριότητες και τα προϊόντα του πακέτου εργασίας, όπως το εγχειρίδιο διαχείρισης του έργου, φόρμες υποβολής εκθέσεων, έκθεση σχετικά με τα πραγματικά περιστατικά, καθώς και οι οικονομικοί και διοικητικοί κανόνες του προγράμματος.

**Διασφάλιση ποιότητας - WP2**

Κατόπιν οι συμμετέχοντες ενημερώθηκαν για το σχέδιο και τα μέτρα διασφάλισης της ποιότητας μέσα από προκαθορισμένους δείκτες, οι οποίοι αφορούν τα αποτελέσματα των έργων, τις επαναληπτικές δοκιμές, την πιλοτική εφαρμογή, τη διάδοση, την ενσωμάτωση, την εκμετάλλευση και τη βιωσιμότητα.

**Αξιολόγηση - WP3**

Ο εταίρος Zgura - M, ο οποίος θα αναλάβει την εσωτερική αξιολόγηση, παρουσίασε τον εξωτερικό αξιολογητή του έργου κ. Karel Van Isacker (AIP), ο οποίος θα προετοιμάσει τακτικές ανασκοπήσεις της προόδου κατά τη διάρκεια του σχεδίου εργασίας, των παραδοτέων και της δραστηριότητας για την επίτευξη των στόχων του έργου σύμφωνα με την αρχική αίτηση.

**Διάδοση - WP9**

Η συνάντηση συνεχίστηκε με την παρουσίαση του σχεδίου διάδοσης των αποτελεσμάτων και παρουσιάστηκαν τα χαρακτηριστικά του ιστοτόπου του έργου.

**9 Μαρτίου 2018 – 2η ημέρα συνάντησης**

**WP5 - Βάση δεδομένων μεθοδολογίας ανάπτυξης και αξιολόγησης ορθών πρακτικών για τις προηγούμενες γνώσεις των προσφύγων**

Η 2η μέρα συνάντησης ξεκίνησε με τη συζήτηση για την ανάπτυξη και εφαρμογή λογικού πλαισίου συλλογής και κατηγοριοποίησης των διδακτικών και μαθησιακών πόρων των προσφύγων, καθώς και για την ανάπτυξη της μεθοδολογίας αξιολόγησης για προηγούμενη γνώση τους, τα οποία θα αναρτηθούν στην πύλη καλής πρακτικής του προγράμματος που θα δημιουργηθεί.

**WP6 - Μέθοδος μαθησιακής παρέμβασης υποστηριζόμενη από ομότιμη ομάδα**

Η Περιφερειακή Διεύθυνση Πρωτοβάθμιας & Δευτεροβάθμιας Εκπαίδευσης Θεσσαλίας σε συνεργασία με τις ΔΔΕ Τρικάλων και Καρδίτσας παρουσίασε το πλαίσιο της μεθόδου μαθησιακής παρέμβασης που θα δημιουργηθεί και θα εφαρμοστεί από εκπαιδευτικούς σε σχολεία όπου φοιτούν πρόσφυγες.

**WP7 Ηλεκτρονική πύλη**

Συμφωνήθηκε η δημιουργία ηλεκτρονικής πύλης ανταλλαγής συμπερασμάτων και αποθετηρίου πόρων για τη συνεκπαίδευση, η οποία θα έχει δημιουργηθεί μέχρι την επόμενη συνάντηση από τη Steficon.

Τέλος, οι εταίροι ενημερώθηκαν για την επόμενη συνάντηση, η οποία θα γίνει στις 9-10.07.2018 στη Φιλιππούπολη της Βουλγαρίας.